EARTHเสริมทัพรับเปิดเสรีอาเซียน
เอ็นเนอร์ยี่ เอิร์ธ ปรับโครงสร้างการบริหาร ดึงต่างชาติเสริมทัพ รับอาเซียน
1 ส.ค. 2555

เอ็นเนอร์ยี่ เอิร์ธ ปรับโครงสร้างการบริหาร ดึงต่างชาติเสริมทัพ รับอาเซียน 
นายขจรพงศ์ คำดี กรรมการผู้จัดการ บริษัท เอ็นเนอร์ยี่ เอิร์ธ (EARTH) เปิดเผยว่า บริษัทมีการปรับโครงสร้างการบริหารเพื่อรองรับการเปิดประชาคมเศรษฐกิจอาเซียน (เออีซี) อีก 23 ปี ข้างหน้าโดยเสริมทีมงานมืออาชีพต่างชาติเข้ามา 5 คน ทำหน้าที่ 5 ส่วนสำคัญคือ 
ประการแรก บริหารระบบขนส่งสินค้าถ่านหินทางน้ำ ประการที่สอง การบริหารจัดการองค์กร ประการที่สาม การบริหารการขนส่งระหว่างเหมืองอินโดนีเซีย ไปท่าเรือ ประการที่สี่ การดูแลการบรรจุถ่านหิน เตรียมขนส่ง และ ประการที่ห้า ทีมการเงินดูแลการเสนอข้อมูล (โรดโชว์)
นอกจากนี้ ยังปรับโครงสร้างการถือหุ้นกลุ่มคำดีและพิหเคนทร์ ซึ่งผู้บริหาร 5 คน คือ นายขจรพงศ์ และกลุ่มนายพิสุทธิ์ พิหเคนทร์ จะแบ่งงาน 5 หน้าที่ ถือหุ้นคนละเท่ากัน คือ 11.6% รวม 2 กลุ่ม ถือหุ้นประมาณ 58%
สำหรับผลประกอบการปีนี้ยังไปเป็นตามเป้า 3.2 ล้านตัน หรือ 8,000 ล้านบาท และคาดว่าไตรมาส 2 ยอดขายและกำไรเติบโต สำหรับการซื้อเหมืองใหม่ต้องการขุดถ่านเม็ดแรกให้ทันเดือน พ.ย.ปีหน้า ตามสัญญาส่งถ่านให้โรงไฟฟ้าอินเดีย 8.5 ล้านตัน ภายใน 3 ปีนับจากปี 2556